Wêreld se ‘vuilste man’ sterf in IranAmou Haji, die wêreld se vuilste man (Desember 2018) (Foto: AFP) ŉ Man van Iran wat bekendgestaan het as “die vuilste man in die wêreld”, is in die ouderdom van 94 oorlede. Amou Haji het vir meer as 50 jaar lank nie gebad of gestort nie. Hy was enkellopend. Die staatsmedia-agentskap Irna het berig Haji is Sondag in Dejgah in die suidelike provinsie Fars oorlede. Hy het storte vermy uit ŉ vrees “dat hy siek sou word”, het ŉ plaaslike beampte aan die nuusagentskap gesê. “Vir die eerste keer, ŉ paar maande gelede, het die inwoners hom egter na ŉ badkamer gevat sodat hy homself kan was,” berig Irna. ŉ Kort dokumentêre film genaamd The Strange Life of Amou Haji is in 2013 vrygestel, aldus plaaslike media.